Vikisõnastik

Vikisõnastik (detsembrini 2009 eesti keeles Vikisõnaraamat; inglise keeles Wiktionary) on Wikimedia sihtasutuse projekt, mille eesmärk on luua Vikipeedia põhimõtteid järgiv ja sellega kaasas käiv vaba sõnaraamat ühes sõnaseletuste, tõlgete, häälduste, etümoloogiate ning kõige muu juurdekuuluvaga kõikvõimalike keelte tarvis.

Sõnaraamatu eestikeelne osa sai alguse 3. mail 2004 (esimene lehekülg oli esmaspäev). Samas mai algul loodi Vikisõnastikud kõigis keeltes, kus oli olemas ka Vikipeedia ning sellega jõudis eri keeleversioonide arv 143-ni.Vikisõnastik MetaWiki (vaadatud 10. jaanuaril 2025)

2025. aasta jaanuari seisuga oli keeleversioone 171. Neist suurimad olid inglise (8,3 miljonit sisulehekülge), prantsuse (6,5 miljonit), malagassi (ligi 5 miljonit), hiina (ligi 2 miljonit), kreeka (1,5 miljonit), vene (ligi 1,4 miljonit), saksa (ligi 1,2 miljonit) ja kurdikeelne versioon (1 miljon lehekülge).

Eestikeelses versioonis täitus 100 000 artiklit 2. veebruaril 2013. 110 000 artiklit täitus 14. oktoobril 2015. 5. jaanuaril 2022 oli eestikeelses Vikisõnastikus 145 016 märksõna 1520 keeles. 16. oktoobril 2022 täitus 150 000 artiklit.

2025. aasta alguse seisuga on eestikeelne versioon sisulehekülgede arvult 33. kohal (indoneesia ja norra keelte vahel).

2024. aastal külastati Vikisõnastiku eestikeelset versiooni 6,2 miljonit korda."Ivo Kruusamägi: mida otsiti 2024. aastal Vikipeediast?" ERR Novaator, 10. jaanuar 2025 Ingliskeelsel versioonil oli külastusi aga ligi 1,1 miljardit.en.wiktionary.org (2024) pageviews.wmcloud.org

 Viited 

 Välislingid 

 Wiktionary esileht
 Eestikeelne esileht
 Eestikeelse Vikisõnastiku statistika

Kategooria:Wikimedia
Kategooria:Veebisaidid
Kategooria:Sõnaraamatud